
ΤΕΥΧΟΣ ΔΕΥΤΕΡΟ 


Αρ. Φύλλου 2598 


ΑΠΟΦΑΣΕΙΣ 

Αριθμ.ΔΧΠ 0001657 Ε Ξ 2018 

Τροποποίηση της Γ.Δ.Ο.Π. 0000945 ΕΞ 2016/Χ.Π. 
1314/27-06-2016 (2062/Β706-07-2016) κοινής 
υπουργικής απόφασης «Καθορισμός αποζημίω¬ 
σης των πληγέντων από τις πλημμύρες του Νο¬ 
εμβρίου και Δεκεμβρίου 2013 στη νήσο Ψέριμο 
της Περιφερειακής Ενότητας Κάλυμνου». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΑΝΑΠΤΥΞΗΣ - 
ΟΙΚΟΝΟΜΙΚΩΝ - 
ΥΠΟΔΟΜΩΝ ΚΑΙ ΜΕΤΑΦΟΡΩΝ 

Έχοντας υπόψη: 

1 .Τις διατάξειςτου άρθρου 36 και ιδίωςτηςπαρ. 2 του 
ν. 2459/1997 (Α' 17) «Κατάργηση φορολογικών απαλλα¬ 
γών και άλλες διατάξεις». 

2. Τις διατάξειςτου άρθρου 10 του ν. 2576/1998 (Α'25) 
«Βελτίωση των διαδικασιών για την ανάθεση της κατα- 
σκευήςτων δημοσίων έργων και άλλες διατάξεις», όπως 
τροποποιήθηκε με τις διατάξεις του άρθρου 84 του 
ν. 4313/2014 (Α' 261) «Ρυθμίσεις θεμάτων Μεταφορών, 
Τηλεπικοινωνιών και Δημοσίων Έργων και άλλες διατά¬ 
ξεις» και ισχύει. 

3. Τις διατάξεις των άρθρων 20,23,77,78,79 και 80 του 
ν. 4270/2014 (Α' 143) «Αρχές δημοσιονομικής διαχείρισης 
και εποπτείας (ενσωμάτωση της Οδηγίας 2011/85/ΕΕ)- 
δημόσιο λογιστικό και άλλες διατάξεις», όπως τροποποι¬ 
ήθηκε με το ν. 4337/2015 (Α' 129) και ισχύει. 

4. Τις διατάξεις των άρθρων 41 παρ. 1 και 5,47 παρ. 3, 
και 90 του άρθρου πρώτου του π.δ. 63/2005 (Α'98) «Κω¬ 
δικοποίηση της νομοθεσίας για την Κυβέρνηση και τα 
Κυβερνητικά όργανα». 

5. α) Τις διατάξεις των άρθρων 2, 3 και 5 του π.δ. 70/ 
2015 (Α' 114) «Ανασύσταση και μετονομασία Υπουργεί¬ 
ων, μεταφορά της Γενικής Γραμματείας Βιομηχανίας». 

β) Τις διατάξεις των άρθρων 2 και 4 του π.δ. 123/2016 
(Α'208) «Ανασύσταση και μετονομασία του Υπουργείου 
Διοικητικής Μεταρρύθμισης και Ηλεκτρονικής Διακυ¬ 
βέρνησης, ανασύσταση του Υπουργείου Τουρισμού, 
σύσταση Υπουργείου Μεταναστευτικής Πολιτικής και 
Υπουργείου Ψηφιακής Πολιτικής,Τηλεπικοινωνιών και 
Ενημέρωσης, μετονομασία Υπουργείων Εσωτερικών 


και Διοικητικής Ανασυγκρότησης, Οικονομίας, Ανά¬ 
πτυξης καιΤουρισμού και Υποδομών, Μεταφορών και 
Δικτύων». 

γ) Το π.δ. 73/2015 (Α' 116) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

δ) Το π.δ. 125/2016 (Α' 210) «Διορισμός Υπουργών, 
Αναπληρωτών Υπουργών και Υφυπουργών». 

ε) Τις διατάξεις του άρθρου 8 του π.δ. 113/2010 (Α' 194) 
«Ανάληψη υποχρεώσεων από τους Διατάκτες». 

στ) Το π.δ. 22/2018 (Α'37) «Διορισμός Υπουργών, Ανα¬ 
πληρωτών Υπουργών και Υφυπουργών». 

6. Την Υ197/16-11 -2016 (3722/Β717-11 -2016) απόφα¬ 
ση του Πρωθυπουργού «Ανάθεση αρμοδιοτήτων στον 
Αναπληρωτή Υπουργό Οικονομίας και Ανάπτυξης, Αλέ¬ 
ξανδρο Χαρίτση», όπως τροποποιήθηκε με τις Υ226/ 
27-12-2016 (4233/Β728-12-2016) και Υ12/14-03-2018 
(978/Β719-03-2018) αποφάσεις του Πρωθυπουργού. 

7. Το π.δ. 142/2017 (Α'181) «Οργανισμός Υπουργείου 
Οικονομικών». 

8. Το π.δ. 147/2017 (Α' 192) «Οργανισμός του Υπουρ¬ 
γείου Οικονομίας και Ανάπτυξης». 

9. Το π.δ. 123/2017 (ΑΊ51) «Οργανισμός του Υπουρ¬ 
γείου Υποδομών και Μεταφορών». 

10. Τις διατάξειςτου άρθρου 17, παρ. 2,του ν. 4038/2012 
(Α' 14) «Επείγουσες ρυθμίσεις που αφορούν την εφαρ¬ 
μογή του μεσοπρόθεσμου πλαισίου δημοσιονομικής 
στρατηγικής 2012-2015». 

11 .Την 20725/Β" 979/10-05-2011 (1207/Β714-06-2011) 
απόφαση του Υπουργού Οικονομικών «Καθορισμός 
διαδικασιών για την εφαρμογή των διατάξεων του άρ¬ 
θρου 36 του ν. 2459/1997», όπως τροποποιήθηκε με την 
Γ.Δ.Ο.Π. 0000811ΕΞ2017/24-05-2017 (1927/Β72-6-2017) 
απόφαση του Υπουργού Οικονομικών. 

12. Την 854/4-12-2014 απόφαση του Υφυπουργού 
Ανάπτυξης και Ανταγωνιστικότητας «Ορισμός αρμοδι¬ 
οτήτων της Γενικής Γραμματείας Βιομηχανίας για την 
υλοποίηση της Τεχνικής Υποστήριξης Εφαρμογής και 
του άρθρου 36 του ν. 2459/1997». 

13. Τον Κανονισμό 1407/2013 της Ευρωπαϊκής Επιτρο¬ 
πής σχετικά μετην εφαρμογή των άρθρων 107 και 108 της 
Συνθήκης για τη λειτουργία της Ευρωπαϊκής Ένωσης στις 
ενισχύσεις ήσσονος σημασίας (ΕΕ 1352/1/24-12-2013) 
και ιδίως το άρθρο 3 του ως άνω Κανονισμού. 

14. Την αριθμ. οικ. 3648/387/30-3-2012 (985/Β7 
30-03-2012) απόφαση του Αναπληρωτή Υπουργού Ανά¬ 
πτυξης, Ανταγωνιστικότητας και Ναυτιλίας «Εκχώρηση 
αρμοδιοτήτων για το έργο «Επιχορήγηση επιχειρήσεων 
που έχουν πληγεί από πλημμύρες και λοιπές θεομηνί¬ 
ες εκτός σεισμών» άρθρο 36 του ν. 2459 (ΦΕΚ 17/Α7 
18-2-1997)». 

15. Την 100/Α325/09-04-2014 (1016/Β723-04-2014) 
κοινή υπουργική απόφαση των Υπουργών Οικονομικών - 
Εσωτερικών - Ανάπτυξης και Ανταγωνιστικότητας - Υπο¬ 
δομών, Μεταφορών και Δικτύων, με την οποία οριοθετή- 
θηκαν, μεταξύ άλλων, και περιοχές της νήσου Ψερίμου 
της Περιφερειακής Ενότητας Καλύμνου,της Περιφέρειας 
Νοτίου Αιγαίου, που επλήγησαν από τις πλημμύρες του 
Νοεμβρίου και Δεκεμβρίου 2013. 

16. Την αριθμ. 938/ΑΖ11/15-4-1998 εγκύκλιο του 
Υπουργείου Περιβάλλοντος, Χωροταξίας και Δημ. Έρ¬ 
γων «Αποκατάσταση ζημιών κτιρίων που επλήγησαν από 
πλημμύρες, πυρκαγιές και κατολισθήσεις». 

17. Την ανάγκη υποστήριξης των επιχειρήσεων που εί¬ 
ναι εγκατεστημένες και λειτουργούν στη νήσο Ψέριμο, της 
Περιφερειακής Ενότητας Καλύμνου, που υπέστησαν ζημιές 
από τις πλημμύρες του Νοεμβρίου και Δεκεμβρίου 2013. 

18. Την Γ.Δ.Ο.Π. 0000945 ΕΞ 2016/Χ.Π. 1314/27-06- 
2016 (2062/Β706-07-2016) κοινή υπουργική απόφαση 
«Καθορισμός αποζημίωσης των πληγέντων από τις πλημ¬ 
μύρες του Νοεμβρίου και Δεκεμβρίου 2013 στη νήσο 
Ψέριμο της Περιφερειακής Ενότητας Καλύμνου». 

19. Τα αριθμ. 6404/19-01-2018 και 31268/19-03-2018 
έγγραφα της Γενικής Δ/νσης Βιομηχανικής και Επιχει¬ 
ρηματικής Πολιτικής του Υπουργείου Οικονομίας και 
Ανάπτυξης, αποφασίζουμε: 

Την τροποποίηση της Γ.Δ.Ο.Π. 0000945 ΕΞ 2016/ Χ.Π. 
1314/27-06-2016, και την αντικατάσταση των παρ. 2,3, 
4 και 5 του άρθρου 1 αυτής, ως ακολούθως: 

«2. Η επιχορήγηση παρέχεται για την αντιμετώπιση 
ζημιών των επιχειρήσεων οι οποίες έχουν καταγραφεί 
από την αρμόδια Επιτροπή εντοπισμού, καταγραφής και 
αποτίμησης ζημιών της Περιφέρειας και αφορούν σε κτι- 
ριακές εγκαταστάσεις, μηχανολογικό εξοπλισμό, πρώτες 
ύλες, εμπορεύματα και φορτηγά αυτοκίνητα δημόσιας 
και ιδιωτικής χρήσης, τα οποία κατεγράφησαν από την 
αρμόδια Επιτροπή ως ολοσχερώς κατεστραμμένα από 
τις πλημμύρες. 

3. Η επιχορήγηση συνίσταται σε δωρεάν χρηματική 
ενίσχυση του Δημοσίου και είναι ίση με το 30% του συ¬ 
νόλου, της κατά περίπτωση εκτιμηθείσας ζημίας, από 
την αρμόδια Επιτροπή εντοπισμού, καταγραφής και 
αποτίμησης ζημιών της Περιφέρειας και με ανώτατο 
όριο τα ποσά που προβλέπονται στον υπό στοιχείο 13 
Κανονισμό της Ευρωπαϊκής Επιτροπής. 

4. Η επιχορήγηση καταβάλλεται στους δικαιούχους 
από τη Γενική Διεύθυνση Οικονομικών Υπηρεσιών του 
Υπουργείου Οικονομίας και Ανάπτυξης, μετά από προ¬ 
σκόμιση των κάτωθι εγγράφων στη Διεύθυνση Βιομη¬ 
χανικής Πολιτικής της Γενικής Γραμματείας Βιομηχανίας 
του Υπουργείου Οικονομίας και Ανάπτυξης: 

α) Πρακτικό εκτίμησης ζημιών, υπογεγραμμένο από 
την αρμόδια Επιτροπή καταγραφής και εκτίμησης ζημιών. 


β) Βεβαίωση της αρμόδιας Περιφέρειας στην οποία 
αναγράφεται η επωνυμία, το ΑΦΜ της επιχείρησης, η 
ζημία που υπέστη αναλυτικά ανά κατηγορία και συ¬ 
νολικά, καθώς και αναφορά περί εγκατάστασης και 
άσκησης νόμιμης δραστηριότητας της επιχείρησης 
εντός της ζώνης οριοθέτησης, δηλ. Δήμο και Δημοτι¬ 
κό Διαμέρισμα. 

γ) Βεβαίωση της Διεύθυνσης Αποκατάστασης Επιπτώ¬ 
σεων Φυσικών Καταστροφών της Γενικής Γραμματείας 
Υποδομών του Υπουργείου Υποδομών και Μεταφορών, 
με την οποία βεβαιώνεται ότι δεν έχει εγκριθεί δωρεάν 
κρατική αρωγή για τις ίδιες ζημιές κτισμάτων με βάση 
το άρθρο ΙΟτουν. 2576/1998, όπως τροποποιήθηκε με 
το άρθρο 84 του ν. 4313/2014 και ισχύει, ούτε εκκρεμεί 
σε αυτήν σχετική αίτηση. 

δ) Υπεύθυνη δήλωση στην οποία να αναφέρονται όλες 
οι ενισχύσεις ήσσονος σημασίας τις οποίες έλαβε, βάσει 
των Κανονισμών 1407/2013, 1408/2013 και 717/2014, 
η οικεία επιχείρηση και οι επιχειρήσεις που συνιστούν 
ενιαία επιχείρηση, όπως αυτή ορίζεται στους ανωτέρω 
Κανονισμούς, κατά το οικονομικό έτος δημοσίευσηςτης 
παρούσας απόφασης και κατά τα δύο προηγούμενα οι¬ 
κονομικά έτη. 

Οι ενισχύσεις αυτές αθροιζόμενες με την παρού¬ 
σα ενίσχυση δεν θα πρέπει να υπερβαίνουν το ποσό 
των 200.000 ευρώ, όπως καθορίζεται στον Κανονισμό 
1407/2013 της Ευρωπαϊκής Επιτροπής (το αντίστοιχο 
ανώτατο ποσό για επιχειρήσεις που εκτελούν οδικές 
εμπορευματικές μεταφορές για λογαριασμό τρίτων, εί¬ 
ναι 100.000 ευρώ). 

ε) Υπεύθυνη Δήλωση ότι ο δικαιούχος δεν αποζημι¬ 
ώνεται από άλλον φορέα για τις ζημιές της παρ. 2 του 
παρόντος άρθρου. Ζημιές οι οποίες καλύπτονται από 
ασφαλιστήριο συμβόλαιο αποζημιώνονται μόνο κατά 
το μέρος που υπερβαίνουν το ποσό που εισπράχθηκε 
από την ασφαλιστική εταιρεία, το άθροισμα των οποί¬ 
ων (ασφαλιστηρίου συμβολαίου και επιχορήγησης) 
δεν θα πρέπει να υπερβαίνει το 100% της εκτιμηθείσας 
ζημιάς. 

στ) Βεβαίωση της ασφαλιστικής εταιρίας στην οποία 
εμφανίζεται το συνολικό ύψος αποζημίωσης που έλαβε 
ή πρόκειται να λάβει ο δικαιούχος ή άλλως Υπεύθυνη 
Δήλωση του δικαιούχου περί μη ύπαρξης ασφαλιστικού 
συμβολαίου με βεβαιωμένο το γνήσιο της υπογραφής. 

ζ) Πιστοποιητικό πρωτοδικείου, των τελευταίων 30 
ημερών, περί μη πτώχευσης. 

η) Γενικό Πιστοποιητικό από το Γ.Ε.Μ.Η. 

θ) Πιστοποιητικό ισχύουσας εκπροσώπησης της εται¬ 
ρείας από το Γ.Ε.Μ.Η. 

ι) Λοιπά δικαιολογητικά εκταμίευσης όπως προβλέ- 
πονται στο άρθρο 3 παρ. 3 περ. θ της 20725/Β' 979/ 
10-05-2011 υπουργικής απόφασης, όπως ισχύει, και εξει¬ 
δικεύονται από την Διεύθυνση Βιομηχανικής Πολιτικής 
της Γενικής Γραμματείας Βιομηχανίας του Υπουργείου 
Οικονομίας και Ανάπτυξης. Ολα τα σχετικά δικαιολογη- 
τικά έγγραφα που αφορούν τη χορήγηση της ενίσχυσης 
διατηρούνται από τη Διεύθυνση Βιομηχανικής Πολιτικής 
της Γενικής Γραμματείας Βιομηχανίας του Υπουργείου 

Οικονομίας και Ανάπτυξης, για χρονικό διάστημα του¬ 
λάχιστον δέκα (10) ετών απάτην ημερομηνία καταβολής 
της επιχορήγησης. 

5. Η βεβαίωση περί του ύψους των ζημιών παρέχεται 
από την αρμόδια Υπηρεσία της Περιφέρειας με βάση 
τις ζημιές που κατέγραψαν οι αρμόδιες πρωτοβάθμιες ή 
δευτεροβάθμιες επιτροπές. Από το ύψος της εκτιμηθεί- 
σας ζημίας αφαιρείται τυχόν ασφαλιστική αποζημίωση 
που έλαβε ή πρόκειται να λάβει ο δικαιούχος.». 

Από την παρούσα απόφαση δεν προκαλείται επι¬ 
πλέον δαπάνη πέραν της προβλεπόμενης στην ΓΔΟΠ 
0000945 ΕΞ 2016/Χ.Π. 1314/27-06-2016 κοινή υπουρ¬ 
γική απόφαση. 


Κατά τα λοιπά ισχύει η προαναφερόμενη απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιουνίου 2018 

Οι Υπουργοί 

Αναπληρωτής Υπουργός 

Οικονομίας και Ανάπτυξης Οικονομικών 

ΑΛΕΞΑΝΔΡΟΣ ΧΑΡΙΤΣΗΣ ΕΥΚΛΕΙΔΗΣ ΤΣΑΚΑΛΩΤΟΣ 

Υποδομών και Μεταφορών 

ΧΡΗΣΤΟΣ ΣΠΙΡΤΖΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΓΤ ίΞΓΓ^ Γ;Τ<ν ^ ι : ■ 1 ."ώτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 





























